ลุ้น SET บวกต่อ! แรงเก็งงบ “กลุ่มแบงก์” หนุน
แนวโน้ม SET เช้าบวกต่อ! ตามต่างประเทศ จากแรงซื้อเก็งกำไรงบฯ ไตรมาส 3/65 “กลุ่มแบงก์” หนุน พร้อมให้แนวต้าน 1,580-1,585 จุด แนวรับ 1,555-1,560 จุด
แนวโน้ม SET เช้าบวกต่อ! ตามต่างประเทศ จากแรงซื้อเก็งกำไรงบฯ ไตรมาส 3/65 “กลุ่มแบงก์” หนุน พร้อมให้แนวต้าน 1,580-1,585 จุด แนวรับ 1,555-1,560 จุด
18 ต.ค. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าดัชนีแกว่งไซด์เวย์ขึ้นต่อได้ หลังจากที่เมื่อวานนี้พลิกกลับมาเป็นบวกได้ โดยคาดว่ายังคงมีแรงซื้อเข้ามาเก็งผลประกอบการไตรมาส 3/65 ของกลุ่มธนาคารพาณิชย์ และกลุ่มอื่นๆที่จะมีการทยอยประกาศตามมา
ขณะเดียวกันยังไม่มีปัจจัยใหม่ที่เข้ามาส่งผลต่อตลาดหุ้นอย่างมีนัยสำคัญ ยังคงเป็นช่วงที่ติดตามการรายงานผลประกอบการของบริษัทจดทะเบียน ส่วนตลาดหุ้นอื่นในภูมิภาคเอเชียวันนี้ส่วนใหญ่ปรับตัวขึ้น ตามตลาดหุ้นสหรัฐฯที่ปรับตัวขึ้นเมื่อคืน โดยให้แนวต้าน 1,580-1,585 จุด แนวรับ 1,555-1,560 จุด